伊利沙伯舒麥加

伊利沙伯舒麥加係二戰期間德國抵抗運動「紅色樂團」嘅成員。

生平
伊利沙伯荷亨尼姆沙1904年喺達姆施塔特出世。佢阿爸傅列茨荷亨尼姆沙出自法蘭克福一個猶太銀行家家族嘅工程師，佢阿媽就出自邁寧恩嘅一個德國家族。傅列茨荷亨尼姆沙喺1914年戰死沙場之後，伊利沙伯就搬徂去邁寧恩同佢阿媽一齊住。之後伊利沙伯先後喺邁因河畔奧芬巴赫同柏林求學，之後喺柏林嘅國家工業安全辦公室做畫師。1935年《紐倫堡法案》通過徂之後，由於伊利沙伯嘅阿爸係猶太人，伊麗莎白無得再打長工。

1934年，伊利沙伯荷亨尼姆沙同信奉共產主義嘅雕塑家古亞特舒麥加結婚，之後好快結識徂一班志同道合嘅異議人士。爾批人就係後來被納粹蓋世太保叫做「紅色樂團」嘅抵抗運動人士。伊利沙伯嘅任務主要係派發反對納粹當局嘅傳單。1939年，舒麥加夫婦曾經為一個被納粹當局追捕嘅人魯迪伯提爾提供庇護。1942年德軍入侵蘇聯之後，舒麥加夫婦又為蘇聯派來支援嘅情報員歐伯許斯勒提供秘密食宿。

喺1942年嘅一次行動中，由於無線電被納粹當局截獲，「紅色樂團」大部份成員遭到逮捕。伊利沙伯本人喺1942年9月12號同佢老公一齊被秘密警察逮捕，12月19號被軍事法庭判處死刑，12月22號遇害。

類:德國人